3 dinge wat jy moet doen gedurende jou kennistydperk - Solidariteit Wêreld LoopbaanSolidariteit Wêreld Loopbaan
Tuis › Artikels › 3 dinge wat jy moet doen gedurende jou kennistydperk
In vandag se ontwrigtende werksomgewing voel werknemers gemaklik daarmee om nuwe professionele geleenthede aan te gryp wanneer hulle opduik. Dit is onvermydelik dat – vroeër of later – die meeste mense uit 'n werk sal bedank.
Die probleem is dat mense geneig is om baie tyd te bestee aan die voorbereiding en strategiese beplanning oor die eerste indrukke wat hulle maak, en selde dink aan die indrukke wat hulle agterlaat, sê Len Schlesinger, 'n professor by Harvard se Besigheidskool.
"Om uit jou werk te bedank vir watter rede ook al – hetsy omdat jy diep ongelukkig is of omdat jy 'n nuwe geleentheid aanpak – vereis sensitiwiteit en beplanning," sê Schlesinger. Hanteer dit op die volgende wyse.
Berei 'n oorhandigingsdokument voor
Na 'n tyd voel die insette wat jy op 'n dag tot dag basis lewer soos tweede natuur. Nogtans sal jy verbaas wees oor hoeveel dinge jy tot die maatskappy se sukses bydra. Hou 'n werkende dokument ('n lewende weergawe in Google Docs is ideaal) en beskryf al jou pligte, stap vir stap. Hou dit eenvoudig en op die man af. Voeg opskrifte by en breek jou take af in paragrawe sodat dit maklik is om te lees. As jy enige wagwoorde gebruik het om by die maatskappy se programme en rekenings in te gaan, sluit hulle by die dokument in. Moenie vergeet om hulle te diskonnekteer en die skakels van jou toerusting te verwyder wanneer jy vertrek nie.
Begin om take aan jou opvolger te delegeer
Alhoewel jy steeds jou beste werk moet lewer, moet jy ook begin om take aan jou opvolger te oorhandig. Hou jou oorhandigingsdokument byderhand en skeduleer 30 tot 45 minute per dag daaraan om jou opvolger touwys te maak oor die take en pligte relevant tot elke dag van die week. Begin met klein verantwoordelikhede maar delegeer daardie take wat jou opvolger skyn mee gemaklik te wees om by jou oor te neem. Dit is kritiek dat jy steeds vir hom/haar beskikbaar bly om hom/haar te adviseer indien nodig.
Berei voor vir jou uittredingsonderhoud
'n Uittredingsonderhoud is nie die tyd om uiting aan jou frustrasies te gee nie. Dit is beter om die uittredingsonderhoud so nougeset te benader as wat jy sou doen met 'n onderhoud vir 'n nuwe werk, sê Maggie Mistal, 'n loopbaankonsultant en uitvoerende afrigter. "Terwyl die versoeking groot mag wees om by die vergadering uit te pak sodra jy besluit het om 'n werkgewer te verlaat, sal om jou griewe op te haal niks goeds vir jou inhou nie. Jou tyd om te praat oor kwellinge was terwyl jy in hulle diens was." Jy kan egter jou besware opper – op 'n gebalanseerde wyse – en hulle te berde bring op 'n manier wat jou opvolger tot voordeel sal strek. Deur jou opinies só te omraam dat hulle demonstreer jy dink aan wat die beste vir die maatskappy is, sal jy 'n baie groter kans staan om werklik invloed uit te oefen en goed onthou te word.
Benewens amptelike vereistes, maak tyd om die professionele verhoudings wat jy gebou het, 'n hupstoot te gee. Maak 'n lys van mense wat jy persoonlik moet bedank of deur 'n e-pos te stuur. Versprei jou kommunikasie oor die laaste twee weke sodat jy nie in die laaste paar dae iemand oorslaan nie. Berei 'n positiewe afskeidstoespraak voor in geval jou span jou 'n formele afskeidspartytjie gee. Vermy die onaangename herinneringe terwyl jy prestasies, bydraes deur ander en verhale van jou persoonlike groei deel.